पाएं अपने शहर की ताज़ा ख़बरें और फ्री ई-पेपरडाउनलोड करें
हिसार. कुंडी कनेक्शन और मीटर के साथ छेड़छाड़ कर बिजली निगम को बड़े घरों के लोग चपत लगा रहे थे।विजिलेंस टीम और बिजली निगम के अधिकारियों ने जब कई शहरों में छापे मारे तो बड़े -बड़ों की पोल खुल गई। बिजली निगम ने रिमोट के साथ मीटर कंट्रोल करने वाले गिरोह के खुलासे के बाद कई आरोपियों की निशानदेही की थी।
इसके बाद छापेमारी की गई। हिसार, सिरसा, टोहाना, रतिया में बिजली निगम की टीम ने मीटरों से छेड़छाड़ के 90 मामले पकड़े।जिनके नाम ये मीटर हैं, उनमें बिजली उपभोक्ताओं कोई कई पार्टियों के नेता, कोई डाक्टर, वकील और कोई बड़ा बिजनेस मैन निकला।
पुलिस व विजिलेंस टीम ने छापेमारी के दौरान हांसी में तीन लोगों को गिरफ्तार किया था। ये लोग इलेक्ट्रोनिक मीटरों का रिमोट बनाकर बेचते थे। रिमोट बनाने के नाम पर ये उपभोक्ताओं से हजारों रुपये वसूलते थे। जब इन्हें पकड़ा गया तो इन्होंने अपने ही गिरोह के कुछ अन्य सदस्यों के बारे में भी बताया।
सेक्टर 13, 15 और मॉडल टाउन में छापामारी
रिमोट से मीटर कंट्रोल करने वाले आरोपियों के पकड़े जाने के बाद शहर के पॉश इलाकों में छापे मारे गए थे। हिसार और हांसी के करीब 35 से 40 मामले थे। जिसमें से हिसार में उन्होंने सेक्टर 15, सेक्टर 13 व मॉडल टाउन इलाके से कई उपभोक्ताओं के मीटर उतारे गए। हांसी के भी पॉश इलाकों में भी छापे मारे गए।
यूं झोंकते थे धूल
रिमोट बनाने वाले आरोपी मीटर की सील तोड़कर उसके अंदर चिप फिट करते थे। सील के अंदर से तार टेढ़ी होकर गुजरती है। सील तोड़ने समय ये लोग सील के अंदर मौजूदा तार को काट देते और बाद में उस पर आमने सामने सुराग कर दूसरी तरफ निकाल देते।
छापेमारी के दौरान हिसार, सिरसा व फतेहाबाद जिला में करीब 90 मीटर पकड़े गए हैं। अधिकतर ऐसे लोग ही मीटर के साथ छेड़छाड़ करते हैं जिनके घर या संस्थान में बिजली लोड अधिक हो। सभी मीटरों को जांच के लिए लैब भेजा गया है।
एसएस कंटूरा, एक्सईएन, विजिलेंस, बिजली निगम।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva hin_Deva hin_Deva awa_Deva hne_Deva zho_Hant eng_Latn